เอดีบียาหอมเศรษฐกิจอาเซียนโตสมาชิกเพิ่มช่วยเหลือในภูมิภาค
เอดีบี มองเศรษฐกิจอาเซียนปีนี้โต 5.66.3% แต่ยังมีความเสี่ยงส่งผลรัฐมนตรีคลังอาเซียนเห็นชอบเพิ่มขนาดของมาตรการริเริ่มเชียงใหม่เป็น 2,400 ล้านเหรียญสหรัฐ
5 พ.ค. 2555

เอดีบี มองเศรษฐกิจอาเซียนปีนี้โต 5.66.3% แต่ยังมีความเสี่ยงส่งผลรัฐมนตรีคลังอาเซียนเห็นชอบเพิ่มขนาดของมาตรการริเริ่มเชียงใหม่เป็น 2,400 ล้านเหรียญสหรัฐ 
นายฮารุฮิโกะ คุโรดะ ประธานธนาคารเพื่อการพัฒนาเอเชีย (เอดีบี) กล่าวในการประชุม รมว.คลัง และผู้ว่าธนาคารกลางอาเซียนบวก3 ครั้งที่ 15 ในปลายสัปดาห์นี้ ที่กรุงมะนิลา ประเทศฟิลิปปินส์ ว่า เอดีบีคาดการณ์เศรษฐกิจในภูมิภาคอาเซียนบวก 3 จะขยายตัวที่ 5.66.3% ซึ่งขยายตัวต่อเนื่องจากปี 2554 ที่ 4.5% เป็นผลจากการขยายตัวเพิ่มขึ้นของอุปสงค์ในแต่ละประเทศสมาชิก และการฟื้นตัวของเศรษฐกิจหลังประสบภัยธรรมชาติ 
นอกจากนี้ ที่ประชุมได้หารือถึงแนวทางการเพิ่มประสิทธิภาพของ “มาตรการริเริ่มเชียงใหม่ไปสู่การเป็นพหุภาคี” (Chiang Mai Initiative Multilaterralisation : CMIM) เป็นกลไกช่วยเหลือทางการเงินระหว่างกันเองของประเทศสมาชิกในภูมิภาค โดยเห็นชอบให้เพิ่มขนาดของ CMIM จาก 1,200 ล้านเหรียญสหรัฐ เป็น 2,400 ล้านเหรียญสหรัฐ เพื่อสร้างความเชื่อมั่นต่อประชาคมโลกถึงความแข็งแกร่งของอาเซียน 
พร้อมกันนี้ ได้ทบทวนกรอบการดำเนินการพัฒนาตลาดพันธบัตรเอเชียเพิ่มเติม และได้เร่งรัดการดำเนินงานการค้ำประกันเครดิตและการลงทุนของภูมิภาค ซึ่งเป็นกองทุนที่สมาชิกได้ร่วมกันจัดตั้งวงเงิน 700 ล้านเหรียญสหรัฐ